<classify> WAZIRI wa Kilimo, Japhet Hasunga amewataka maofi sa ugani kuja na mpango mkakati utakaoimarisha na kusimamia sekta ya kilimo, mifugo na uvuvi ili kuwepo uzalishaji bora na wenye tija katika kuelekea uchumi wa viwanda.Hasunga aliyasema hayo wakati wa kufungua mkutano wa mkuu wa Chama cha Wagani Tanzania TSAEE kutoka halmashauri zote nchini waliokutana jijini hapa uliolenga kujadili changamoto na kuweka mikakati ya kuongeza tija katika sekta hizo.Alisema ili kufikia uchumi wa kati ifikapo mwaka 2025, wataalamu wa ugani wana jukumu la kusimamia uzalishaji katika kilimo, mifugo na uvuvi ambao utachangia kuongeza malighafi kwa ajili ya viwanda.Hasunga alisema dhamira ya serikali ya kujenga uchumi wa viwanda inatokana na fursa kubwa zilizopo kupitia kilimo, mifugo na uvuvi na hivyo maofisa ugani wana jukumu kubwa la kusaidia sekta hizo.Asilimia 66 ya malighafi zote za viwanda zinatokana na kilimo, mifugo na uvuvi, hivyo maofisa ugani mna nafasi kubwa ya kuhakikisha malighafi hizi zinapatikana,alisema.Aidha, Hasunga aliagiza kila ofisa ugani kuwa na daftari la kilimo ambalo litatumiwa kuweka kumbukumbu zote muhimu kila atakapokwenda kuwahudumia wakulima.Pamoja na taarifa nyingine za msingi, daftari hilo linatakiwa kuonesha orodha ya wakulima anaowahudumia, ukubwa wa mashamba yao na aina ya mazao wanayolima.Pia Hasunga amewataka maofisa ugani kujiendeleza kitaaluma ili waweze kutoa elimu na ushauri bora kwa wakulima, wafugaji na wavuvi kutumia teknolojia ya kisasa kuongeza tija na hatimaye kuongeza soko la wakulima.  <topic>: kitaifa 